CELEX: 62021CN0640
Language: fi
Date: 2021-10-19 00:00:00
Title: Asia C-640/21: Ennakkoratkaisupyyntö, jonka Tribunalul Cluj (Romania) on esittänyt 19.10.2021 – SC Zes Zollner Electronic SRL v. Direcția Regională Vamală Cluj – Biroul Vamal de Frontieră Aeroport Cluj-Napoca

7.2.2022   
            
            
               FI
            
            
               Euroopan unionin virallinen lehti
            
            
               C 64/13
            
         
      Ennakkoratkaisupyyntö, jonka Tribunalul Cluj (Romania) on esittänyt 19.10.2021 – SC Zes Zollner Electronic SRL v. Direcția Regională Vamală Cluj – Biroul Vamal de Frontieră Aeroport Cluj-Napoca
      (Asia C-640/21)
      (2022/C 64/21)
      Oikeudenkäyntikieli: romania
      
         Ennakkoratkaisua pyytänyt tuomioistuin
      
      Tribunalul Cluj
      
         Pääasian asianosaiset
      
      
         Valittaja: SC Zes Zollner Electronic SRL
      
         Vastapuoli: Direcția Regională Vamală Cluj – Biroul Vamal de Frontieră Aeroport Cluj-Napoca
      
         Ennakkoratkaisukysymykset
      
      
                  1)
               
               
                  Sovelletaanko tilanteessa, jossa tavaroiden vastaanottaja havaitsee vastaanotetun määrän suuremmaksi kuin tulli-ilmoituksessa on alun perin ilmoitettu, asetuksen N:o 952/2013 (1) 173 artiklaa vai 174 artiklaa?
               
            
                  2)
               
               
                  Viittaako kyseisen asetuksen 173 artiklan sanamuoto ”muita kuin [tulli-ilmoituksessa] alun perin tarkoitettuja tavaroita” tavaroihin, jotka poikkeavat alun perin tarkoitetuista määrältään vai laadultaan vai näiden molempien seikkojen osalta?
               
            
                  3)
               
               
                  Jos tavaroiden määrän havaitaan olevan tulli-ilmoituksessa ilmoitettua suurempi, onko tavaroiden vastaanottajalla edellä mainitun asetuksen mukaan käytettävissään jokin menettelyllinen keino, jonka nojalla vastaanottaja voi oikaista virheet ilman, että sille määrätään hallinto- tai rikosoikeudellisia seuraamuksia?
               
            
         (1)  Unionin tullikoodeksista 9.10.2013 annettu Euroopan parlamentin ja neuvoston asetus (EU) N:o 952/2013 (EUVL 2013, L 269, s. 1).